CELEX: 62008CA0538
Language: fi
Date: 2010-04-15 00:00:00
Title: Yhdistetyt asiat C-538/08 ja C-33/09: Unionin tuomioistuimen tuomio (kolmas jaosto) 15.4.2010 (Hoge Raad der Nederlandenin ja Gerechtshof te Amsterdamin (Alankomaat) esittämät ennakkoratkaisupyynnöt) — X Holding B.V. v. Staatssecretaris van Financiën (C-538/08) ja Oracle Nederland BV v. Inspecteur van de Belastingdienst Utrecht-Gooi (C-33/09) (Kuudes arvonlisäverodirektiivi — Oikeus ostoihin sisältyvän veron vähentämiseen — Kansallinen lainsäädäntö, jossa jätetään vähennysoikeuden ulkopuolelle tietyt tavarat ja palvelut — Jäsenvaltioiden mahdollisuus pitää voimassa kuudennen direktiivin voimaan tullessa olemassa olleet vähennysoikeuden rajoittamista koskevat säännöksensä — Muutokset tämän direktiivin tultua voimaan)

5.6.2010   
            
            
               FI
            
            
               Euroopan unionin virallinen lehti
            
            
               C 148/7
            
         Unionin tuomioistuimen tuomio (kolmas jaosto) 15.4.2010 (Hoge Raad der Nederlandenin ja Gerechtshof te Amsterdamin (Alankomaat) esittämät ennakkoratkaisupyynnöt) — X Holding B.V. v. Staatssecretaris van Financiën (C-538/08) ja Oracle Nederland BV v. Inspecteur van de Belastingdienst Utrecht-Gooi (C-33/09)
   (Yhdistetyt asiat C-538/08 ja C-33/09) (1)
   
   (Kuudes arvonlisäverodirektiivi - Oikeus ostoihin sisältyvän veron vähentämiseen - Kansallinen lainsäädäntö, jossa jätetään vähennysoikeuden ulkopuolelle tietyt tavarat ja palvelut - Jäsenvaltioiden mahdollisuus pitää voimassa kuudennen direktiivin voimaan tullessa olemassa olleet vähennysoikeuden rajoittamista koskevat säännöksensä - Muutokset tämän direktiivin tultua voimaan)
   2010/C 148/11
   Oikeudenkäyntikieli: hollanti
   
      Ennakkoratkaisua pyytäneet tuomioistuimet
   
   Hoge Raad der Nederlanden ja Gerechtshof te Amsterdam
   
      Pääasian asianosaiset
   
   
      Kantajat: X Holding B.V. (C-538/08) ja Oracle Nederland BV (C-33/09)
   
      Vastaajat: Staatssecretaris van Financiën (C-538/08) ja Inspecteur van de Belastingdienst Utrecht-Gooi (C-33/09)
   
      Oikeudenkäynnin kohde
   
   Ennakkoratkaisupyyntö — Hoge Raad der Nederlanden (Den Haag) — Jäsenvaltioiden liikevaihtoverolainsäädännön yhdenmukaistamisesta — yhteisen arvonlisäverojärjestelmän rakenne ja yksityiskohtaiset soveltamissäännöt — 11.4.1967 annetun toisen neuvoston direktiivin 67/228/ETY (EYVL 1967, 71, s. 1303) 11 artiklan 4 kohdan ja jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY (EYVL L 145, s. 1) 6 artiklan 2 kohdan ja 17 artiklan 2 ja 6 kohdan tulkinta — Vähennysoikeuden rajoitus — Jäsenvaltioiden oikeus pysyttää voimassa rajoitukset, jotka olivat olemassa kuudennen direktiivin tullessa voimaan — Kuudetta direktiiviä aikaisempi säännös, jossa säädetään vähennysoikeuden rajoituksesta sellaisten tavaroiden ja palvelujen luokkien osalta, joita käytetään yksityiseen kuljetukseen — Näiden luokkien määritelmät
   
      Tuomiolauselma
   
   
               1)
            
            
               Jäsenvaltioiden liikevaihtoverolainsäädännön yhdenmukaistamisesta — yhteisen arvonlisäverojärjestelmän rakenne ja yksityiskohtaiset soveltamissäännöt — 11.4.1967 annetun toisen neuvoston direktiivin 67/228/EY 11 artiklan 4 kohtaa sekä jäsenvaltioiden liikevaihtoverolainsäädännön yhdenmukaistamisesta — yhteinen arvonlisäverojärjestelmä: yhdenmukainen määräytymisperuste — 17.5.1977 annetun kuudennen neuvoston direktiivin 77/388/ETY 17 artiklan 6 kohtaa on tulkittava siten, että ne eivät ole esteenä jäsenvaltion verosäännöstölle, jossa suljetaan arvonlisäveron vähennysoikeuden ulkopuolelle kustannusluokat, jotka koskevat yhtäältä ”yksityiskuljetuksen”, ”aterioiden” ja ”juomien” tarjoamista ja ”asunnon” hankkimista sekä ”vapaa-ajan toiminnan” tarjoamista elinkeinonharjoittajan henkilöstölle ja toisaalta ”liikelahjojen” tai ”muiden lahjoitusten” antamista.
            
         
               2)
            
            
               Kuudennen direktiivin 77/388 17 artiklan 6 kohtaa on tulkittava siten, että se ei ole esteenä ennen tämän direktiivin voimaantuloa annetulle kansalliselle säännöstölle, jossa säädetään, että verovelvollinen, joka on maksanut arvonlisäveron hankkiessaan tiettyjä tavaroita tai palveluja, joita käytetään osittain yksityiskäyttöön ja osittain liiketoiminnassa, ei voi vähentää maksamaansa arvonlisäveroa kokonaan vaan ainoastaan suhteessa liiketoimintaan kohdistuvaan käyttöön.
            
         
               3)
            
            
               Kuudennen direktiivin 77/388 17 artiklan 6 kohtaa on tulkittava siten, että sen vastaista ei ole, että jäsenvaltio tekee kyseisen direktiivin voimaantulon jälkeen vähennysoikeuden rajoitukseen sellaisen muutoksen, jonka tarkoituksena on lähtökohtaisesti kaventaa rajoitusten soveltamisalaa mutta jonka yhteydessä ei voida kuitenkaan sulkea pois sitä mahdollisuutta, että jonakin vuonna jossakin yksittäisessä tapauksessa vähennysoikeuden rajoitusten soveltamisala laajenee muutetun järjestelmän kiinteämääräisyyden vuoksi.
            
         
      (1)  EUVL C 55, 7.3.2009.
   
      EUVL C 90, 18.4.2009.